CELEX: 32020Y0619(01)
Language: da
Date: 2020-06-02 00:00:00
Title: Det Europæiske Udvalg for Systemiske Risicis afgørelse af 2. juni 2020 om annullering af visse rapporter om foranstaltninger, der er truffet i henhold til Det Europæiske Udvalg for Systemiske Risicis henstilling ESRB/2014/1 og henstilling ESRB/2015/2 (ESRB/2020/10) 2020/C 205/07

19.6.2020   
               
               
                  DA
               
               
                  Den Europæiske Unions Tidende
               
               
                  C 205/13
               
            
         DET EUROPÆISKE UDVALG FOR SYSTEMISKE RISICIS AFGØRELSE
         af 2. juni 2020
         om annullering af visse rapporter om foranstaltninger, der er truffet i henhold til Det Europæiske Udvalg for Systemiske Risicis henstilling ESRB/2014/1 og henstilling ESRB/2015/2
         (ESRB/2020/10)
         (2020/C 205/07)
         DET ALMINDELIGE RÅD FOR DET EUROPÆISKE UDVALG FOR SYSTEMISKE RISICI HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1092/2010 af 24. november 2010 om makrotilsyn på EU-plan med det finansielle system og om oprettelse af et europæisk udvalg for systemiske risici (1), særlig artikel 3, stk. 2, litra f),
         under henvisning til Det Europæiske Udvalg for Systemiske Risicis afgørelse ESRB/2011/1 af 20. januar 2011 om vedtagelse af forretningsordenen for Det Europæiske Udvalg for Systemiske Risici (2), særlig artikel 20,
         ud fra følgende betragtninger:
         
                     (1)
                  
                  
                     I afsnit 2.3.1-2.3.3 i Det Europæiske Udvalg for Systemiske Risicis henstilling ESRB/2014/1 (3) anmodes henstillingens adressater om at aflægge rapport til Det Europæiske Udvalg for Systemiske Risici (ESRB), Rådet og Kommissionen om de foranstaltninger, som adressaterne har truffet for at efterkomme henstillingen, eller på tilstrækkelig måde begrunde undladelsen af at gennemføre foranstaltninger hvert tredje år. De første rapporter fra hver adressat skulle have været sendt senest 30. juni 2016. De første rapporter, der blev modtaget, udgjorde grundlaget for ESRB's første vurdering af overholdelsen af gennemførelsen af henstilling ESRB/2014/1. Vurderingens konklusioner blev godkendt af ESRB's Almindelige Råd den 1. februar 2019, og den sammenfattende rapport om overholdelse, som vurderer graden af gennemførelse af henstilling ESRB/2014/1 for dens adressater, blev offentliggjort på ECB’s websted i maj 2019.
                  
               
                     (2)
                  
                  
                     I afsnit 2.3.1 i Det Europæiske Udvalg for Systemiske Risicis henstilling ESRB/2015/2 (4) anmodes de relevante myndigheder om hvert andet år at aflægge rapport til ESRB og Rådet om de foranstaltninger, som de har truffet på baggrund af henstillingen, eller i givet fald begrunde undladelsen af at gennemføre foranstaltninger. De første rapporter fra hver enkelt relevant myndighed skulle indsendes senest 30. juni 2017. Vurderingen af overholdelsen af henstillingen er fortsat i gang.
                  
               
                     (3)
                  
                  
                     I Det Europæiske Udvalg for Systemiske Risicis afgørelse ESRB/2019/15 (5) blev datoerne for indsendelse af anden rapport i henhold til henholdsvis henstilling ESRB/2014/1 og ESRB/2015/2 udskudt med et år til 30. juni 2020.
                  
               
                     (4)
                  
                  
                     ESRB’s medlemmer og adressaterne for henstilling ESRB/2014/1 og ESRB/2015/2 vurderer konsekvenserne af coronavirussen (covid-19) og følger en række foranstaltninger, der har til formål at lette indflydelsen på den finansielle stabilitet. På baggrund af de væsentlige udfordringer, der er forbundet med spredningen af covid-19 er det derfor passende, at adressaterne ikke længere anmodes om at indsende anden rapport i henhold til ESRB/2014/1 og ESRB/2015/2 senest 30. juni 2020.
                  
               
                     (5)
                  
                  
                     Denne afgørelse påvirker ikke anmodninger om indsendelse af efterfølgende rapporter i henhold til henstilling ESRB/2014/1 og ESRB/2015/2 —
                  
               VEDTAGET DENNE AFGØRELSE:
         
            Artikel 1
            Annullering af visse rapporter om trufne foranstaltninger
            
               1.   Adressaterne for henstilling ESRB/2014/1 anmodes ikke længere om at indsende deres anden rapport den 30. juni 2020 om de foranstaltninger, de har truffet for at opfylde henstillingen, eller på tilstrækkelig måde begrunde undladelsen af at gennemføre foranstaltninger.
               Intet i stk. 1 påvirker anmodningen om fremsendelse af de efterfølgende rapporter i overensstemmelse med bestemmelserne i henstilling ESRB/2014/1.
            
            
               2.   Adressaterne for henstilling ESRB/2015/2 anmodes ikke længere om at indsende deres anden rapport den 30. juni 2020 om de foranstaltninger, som de har truffet på baggrund af henstillingen, eller på tilstrækkelig måde begrunde undladelsen af at gennemføre foranstaltninger.
               Intet i stk. 2 påvirker anmodningen om fremsendelse af de efterfølgende rapporter i overensstemmelse med bestemmelserne i henstilling ESRB/2015/2.
            
         
         
            Artikel 2
            Ikrafttrædelse
            Denne afgørelse træder i kraft den 3. juni 2020.
         
         
            Udfærdiget i Frankfurt am Main, den 2. juni 2020.
            
               Francesco MAZZAFERRO
               
                  Leder af ESRB's sekretariat,
               
               
                  på vegne af Det Almindelige Råd for ESRB
               
            
         
         
            (1)  EUT L 331 af 15.12.2010, s. 1.
         
            (2)  EUT C 58 af 24.2.2011, s. 4.
         
            (3)  Det Europæiske Udvalg for Systemiske Risicis henstilling ECB/2014/1 af 18. juni 2014 vedrørende vejledning om fastsættelse af kontracykliske buffersatser, (EUT C 293 af 2.9.2014, s. 1).
         
            (4)  Det Europæiske Udvalg for Systemiske Risicis henstilling ESRB/2015/2 af 15. december 2015 om vurderingen af grænseoverskridende virkninger af og frivillig gensidighed vedrørende makroprudentielle politiske foranstaltninger (EUT C 97 af 12.3.2016, s. 9).
         
            (5)  Det Europæiske Udvalg for Systemiske Risicis afgørelse ESRB/2019/15 af 28. juni 2019 om udsættelsen af visse rapporter om foranstaltninger, der er truffet i henhold til Det Europæiske Udvalg for Systemiske Risicis henstilling ESRB/2014/1 og henstilling ESRB/2015/2 (EUT C 264 af 6.8.2019, s. 2).